**ESF VAHENDITEST RAHASTATAVA TÄISKASVANUTE TÄIENDUSKOOLITUSE ÕPPEKAVA**

1. **Üldandmed**

|  |  |
| --- | --- |
| Õppeasutus: | Luua Metsanduskool |
| Õppekava nimetus: *(venekeelsetel kursustel nii eesti kui vene keeles)*: | **Puude istutamine linnakeskkonda** |
| Õppekavarühm: *(täiendus- koolituse standardi järgi)* | Metsandus |
| Õppekeel: | Eesti keel |

1. **Koolituse sihtgrupp ja õpiväljundid**

|  |
| --- |
| **Sihtrühm ja selle kirjeldus ning õppe alustamise nõuded.** *Ära märkida milliste erialaoskuste, haridustaseme või vanusegrupi inimestele koolitus on mõeldud ning milline on optimaalne grupi suurus; ära tuua kas ja millised on nõuded õpingute alustamiseks.*  **Sihtrühm:**  Haljastus-, arboristi- ja ehitusettevõtete töötajad, kohalike omavalitsuste haljastustöötajad ja –ametnikud.  Metsandus- ja aiandusvaldkonnas töötavad aegunud oskustega või erialase hariduseta isikud.  ESF vahenditest rahastatavate koolituskohtade puhul on eelistatud osalejad, kellel puudub keskharidus või on aegunud oskustega tööealine isik vanuses 50+.  Grupi suurus: 9 inimest  **Õppe alustamise nõuded:** Soovituslikult eelnevad teadmised metsandus- ja/või aiandusvaldkonnas. |
| **Õpiväljundid.** *Õpiväljundid kirjeldatakse kompetentsidena, mis täpsustavad, millised teadmised, oskused ja hoiakud peab õppija omandama õppeprotsessi lõpuks.*   1. selgitab puittaimede kasvatamiseks sobivate kasvupinnaste ja multšide parameetrite erisusi; 2. hindab istikute kvaliteeti ning selgitab istikute säilitamise ja transpordi põhimõtteid; 3. valmistab ette istutuskoha, arvestades istiku ja selle juurestiku suurust ning kasvupinnase iseloomu; 4. istutab puittaimi, arvestades istiku eripära, bioloogiat ning projektist ja kasvukohast tulenevaid nõudeid; 5. järelhooldab istutatud puittaimi lähtudes nende bioloogiast ja kasvukoha eripärast ning kasutab asjakohaseid töövahendeid ja –materjale. |
| **Õpiväljundite seos kutsestandardi või tasemeõppe õppekavaga.** *Tuua ära vastav kutsestandard ning* ***numbriline viide konkreetsetele kompetentsidele****, mida saavutatakse.*  Kutsestandard Arborist, tase 4. Kutsestandardi tähis: 16-06122018-5.2/5k  Vastutav kutsenõukogu: Metsanduse Kutsenõukogu. Otsus: 13/ 06.12.2018. Kompetents B.2.2 Puittaimede istutamine ja ümberistutamine. |
| **Põhjendus.** *Tuua põhjendus* *koolituse sihtrühma ja õpiväljundite valiku osas.*  Sihtrühma valikul on eesmärgiks aegunud oskuste või erialase hariduseta inimeste tööhõive võimaluste suurendamine uute oskuste omandamise tulemusel.  Sihtrühma valikul on lähtutud OSKA raportitest. Näiteks prognoositakse raportis arboristide, kui uue kasvava kutseala, vajaduse kasvu. Paljud arboristid on seotud linnahaljastusega. See on järjest enam populaarsem, kuna suureneb inimeste teadlikkus ja linnastunud inimeste hoolivus oma aia ja puude vastu. Lisaks arboristidele on linnapuude istutusoskus vajalik ka teistele sihtrühmas nimetatud töötajatele. Väga sageli on nii kohalikes omavalitsustes kui ka erasektrori ettevõtetes linnapuude istutamise ülesande eest vastutavad inimesed, kes ei oma teadmisi ja oskusi linnahaljastuse alal. Käesolev koolitus annab võimaluse vajalike oskuste omandamiseks või uuendamiseks. |

1. **Koolituse maht**

|  |  |
| --- | --- |
| **Koolituse kogumaht** akadeemilistes tundides: | **26** |
| Kontaktõppe maht akadeemilistes tundides: | **26** |
| sh auditoorse töö maht akadeemilistes tundides:  *(õpe loengu, seminari või muus koolis määratud vormis)* | **14** |
| sh praktilise töö maht akadeemilistes tundides:  (*õpitud teadmiste ja oskuste rakendamine õppekeskkonnas*) | **12** |
| Koolitaja poolt tagasisidestatava iseseisva töö maht akadeemilistes tundides: | **0** |

1. **Koolituse sisu ja õppekeskkonna kirjeldus ning lõpetamise nõuded**

|  |
| --- |
| **Õppe sisu ja õppekeskkonna kirjeldus.** *Tuua peamised teemad ja alateemad* ***sh eristada auditoorne ja praktiline osa.*** *Esitada õppekeskkonna lühikirjeldus, mis on*  *õpiväljundite saavutamiseks olemas. Loetleda kursuse kohustuslikud õppematerjalid (nt õpikud vmt) kui need on olemas. Kui õppijalt nõutakse mingeid isiklikke õppevahendeid, tuua ka need välja.*  **Õppe sisu:**  **Auditoorne õpe**   * + - 1. Puittaime ehitus ja talitlused: puu organid ja koed ning nende ülesanded       2. Mullad ja kasvupinnased   1. Juurte levik ja selleks sobivad tingimused. Keerdjuur ja selle tekke põhjused.   2. Kasvumuldade põhikarakteristikud; mulla sobivuse hindamine.   3. Kasvupinnaste liigid lähtuvalt puuliigist ning istutuskoha asukohast   4. Probleemid kasvupinnastega linnakeskkonnas; tihenemine   5. Juurestiku kaitsevööndi mõiste; tihenenud pinnaste parandamine     2. Istutamine ja järelhooldus  2.1. Istutusmaterjali tüübid ja kvaliteet. Peamised istutusmaterjalil esinevad vead  2.2. Istutusmaterjali transport ja säilitamine  2.3. Tänava- ja pargipuu istutamine  2.4. Puude ümberistutamine  2.5. Järelhooldustööd. Istutaja vastutus puu käekäigu eest järelhooldusperioodil.  2.6. Noorte puude ebarahuldava kasvu ja hukkumise põhjused  **Praktiline õpe**   1. Praktilised istutuse ja järelhoolduse tööd 2. Õppekäik linnakeskkonnas.   **Õppekeskkonna kirjeldus:** Kaasaegsed klassiruumid õppeks vajaliku esitlustehnikaga, praktiline õpe toimub kooli pargis ja puukoolis. Õppevahendid on istutusvahendid, õppekäiguks kooli buss. |
| **Nõuded õppe lõpetamiseks, sh hindamismeetodid ja –kriteeriumid.** *Nõutud on vähemalt 70% kontakttundides osalemine. Kirjeldada,* ***kuidas hinnatakse******õpiväljundite saavutamist****.*  Osalemine vähemalt 70% kontakttundides.  Õpiväljundite saavutamist hinnatakse praktilise tööga, mis seisneb puu istutamise ja järelhoolduse läbiviimises või selle simulatsioonis. Hinnatakse mitteeristavalt. |

1. **Koolitaja andmed**

|  |
| --- |
| **Koolitaja andmed.** *Tuua ära koolitaja(te) ees- ja perenimi ning kursuse läbiviimiseks vajalikku kompetentsust näitav kvalifikatsioon või vastav õpi- või töökogemuse kirjeldus.*  **Marje Kask** – Luua Metsanduskooli arboristiõppe koordinaator, metsanduse ja aianduse kutseõpetaja alates 1995.  **Aino Mölder** –– Luua Metsanduskooli meisterõpetaja, arboristide koolitaja alates 2007.  **Eva-Kadri Rossner** – Luua Metsanduskooli maastikuehituse õpetaja, pikaaegne praktiline kogemus linnahaljastuse valdkonnas. |

**Õppekava koostaja:**

*/ees- ja perenimi, amet, e-mail/*

Marje Kask, Arboristiõppe koordinaator, marje.kask@luua.ee